मौत से 2 घंटे तक जद्दोजहद, आखिर राहगीरों की मदद से जीत गई जिंदगी
घटना के बाद भी मौके पर नहीं पहुंची हाइवे पैट्रोलिंग
परसादक्षेत्र के नेशनल हाइवे आठ पर पीपली गांव में सोमवार दोपहर करीब साढ़े तीन बजे मुंबई से उदयपुर की तरफ जा रहे लोहे की चादरों से भरे ट्रेलर के आगे चल रहे वाहन ने अचानक ब्रेक लगा दिया। इससे अनियंत्रित होकर ट्रेलर उसमें घुस गया और उसका केबिन पिचकने चालक परिचालक उसमें बुरी तरह फंस गए। घटना की सूचना पर मौके पर पहुंचे परसाद थाना प्रभारी भरत योगी ने जवानों की मदद से यातायात व्यवस्था पर नियंत्रित कर जिंदगी और मौत से जूझ रहे चालक परिचालक को ग्रामीणों की मदद से बचा लिया। पुलिस के अनुसार टक्कर इतनी तेज थी कि केबिन के परखचे उड़ गए और रिश्ते में जीजा साला चालक कनजी का गुड़ा हल्दीघाटी निवासी गोटूलाल (38) पुत्र प्रभुजी रेबारी परिचालक गोगुंदा के झाला मदार निवासी किशन (26) पुत्र देवजी केबिन में बुरी तरह फंस गए। इन्हें घटना के करीब दो घंटे बाद पहुंची क्रेन राहगीरों की मदद से जिंदा निकाल लिया गया। दोनों के पांव में गंभीर चोट आई है। उन्हें 108 से उदयपुर भेज दिया गया।
नेशनल हाईवे ऑथोरिटी ने हाईवे के रख-रखाव के लिए ठेकेदार की मदद से हाइवे मैंटिनेंस दुर्घटना के दौरान मौके पर एंबुलेंस पैट्रोलिंग की व्यवस्था करवाई है, लेकिन सोमवार को दुर्घटना के डेढ़ घंटे बाद तक हाइवे की क्रेन अन्य मदद नहीं पहुंचने से लोगों में रोष है।
सराड़ा . ट्रेलरके केबिन में फंसे चालक-परिचालक को निकालने का प्रयास करते राहगीर।
hin_Deva hin_Deva hin_Deva hin_Deva hin_Deva